Seiaña

Tanto me piaxe Zena mentre parpella a seia, e into porto ’na veia bansiga a-o vento de mâ

Sproiña into sciöco cianzin e miage me pan de sæa l’arzillo ch’o ven da-a Rivea, o pòrta magoin mai scentæ .

S’açendan i lampioin inti carroggi maccaia, de læte a fa a luxe e a l’é ’n’agoggia ch’a cuxe ’na teia de tutti i pensē.

Serata

Tanto mi piace Genova / mentre sbatte le ciglia la sera, / e nel porto una vela / si dondola al vento di mare // Pioviggina finemente nello scirocco piagnucoloso / i muri mi paiono di seta / l’odore buono di mare che viene dalla Riviera / si porta ansie mai stroncate // S’accendono i lampioni nei vicoli / l’aria umida e spessa fa la luce di latte / ed è un ago che cuce / una tela di tutti i pensieri.